**ΠΡΟΚΗΡΥΞΗ ΘΕΣΕΩΝ ΥΠΟΨΗΦΙΩΝ ΔΙΔΑΚΤΟΡΩΝ**

**ακαδ. έτους 2016-2017**

Το Παιδαγωγικό Τμήμα Νηπιαγωγών του Π.Δ.Μ., σύμφωνα με την υπ’ αριθμ. 277/15-06-2016 απόφαση της Γ.Σ.Ε.Σ., προκηρύσσει, για το χειμερινό εξάμηνο ακαδ. έτος 2016-2017 δέκα πέντε (15) θέσεις που οδηγούν σε Διδακτορικό Δίπλωμα (Δ.Δ.), κατανεμημένες ως εξής:

1. **Δύο (02) θέσεις** στο γνωστικό πεδίο «Κοινωνιολογία του Πολιτισμού»
2. **Τρεις (03)** **θέσεις** στο γνωστικό πεδίο «Γνωστική Ψυχολογία και Εφαρμογές στην Εκπαίδευση»
3. **Μία (01) θέση** στο γνωστικό πεδίο «ΤΠΕ στην Εκπαίδευση»
4. **Δύο (02) θέσεις** στο γνωστικό πεδίο «Διαπολιτισμική Εκπαίδευση – Εκπαίδευση Μεταναστών Μαθητών»
5. **Δύο (02) θέσεις** στο γνωστικό πεδίο «Στατιστική και Εκπαιδευτική Έρευνα»
6. **Μία (01) θέση** στο γνωστικό πεδίο «Δημιουργική Γραφή και Σύγχρονες Τεχνολογίες»
7. **Δύο (02) θέσεις** στο γνωστικό πεδίο «Εκπαιδευτική Πολιτική»
8. **Δύο (02) θέσεις** στο γνωστικό πεδίο «Ιστορία της Εκπαίδευσης»

Δικαίωμα συμμετοχής στη διαδικασία επιλογής έχουν: Οι κάτοχοι Μ.Δ.Ε. σε συναφείς επιστημονικές περιοχές.

**Οι δικαιούχοι των παραπάνω επιστημονικών τομέων υποβάλλουν αίτηση στη Γραμματεία του Τμήματος 12-30 Σεπτεμβρίου 2016,** που συνοδεύεται από φάκελο που περιέχει το πτυχίο, το Μ.Δ.Ε (σε περίπτωση που προέρχονται από ίδρυμα της αλλοδαπής απαιτείται ισοτιμία από το Δ.Ο.Α.Τ.Α.Π.), αντίγραφο της Μεταπτυχιακής Διπλωματικής Εργασίας τους, πιστοποιητικά ξένων γλωσσών, βιογραφικό σημείωμα, αναλυτική βαθμολογία όλων των προπτυχιακών και μεταπτυχιακών τους μαθημάτων, απλή φωτοτυπία αστυνομικής ταυτότητας και ό,τι άλλο κρίνει ο υποψήφιος ότι μπορεί να συμβάλει στη θετική αξιολόγηση.

Επιπλέον, πρέπει να αναγράφονται τα ονόματα και τα στοιχεία τουλάχιστον δύο (02) Καθηγητών που προτίθενται να παράσχουν συστατική επιστολή για τον/την υποψήφιο/α, εφόσον ζητηθεί από το Τμήμα.

**Η αξιολόγηση των αιτήσεων θα γίνει τον Οκτώβριο του 2016.**

**Ως κριτήρια ορίζονται:**

1. Συνάφεια Μ.Δ.Ε. με την προτεινόμενη διδακτορική έρευνα
2. Ερευνητική ή/και συγγραφική δραστηριότητα
3. Προφορική συνέντευξη
4. Συστατικές επιστολές
5. Γνώση ξένων γλωσσών\*
6. Σχέδιο έρευνας βασισμένο σε συγκεκριμένη υπόθεση εργασίας
7. Βεβαίωση Καθηγητή/τριας που αποδέχεται να επιβλέψει την προτεινόμενη διδακτορική διατριβή.

\*Τα κριτήρια αξιολόγησης της ξένης γλώσσας γίνονται με την κατάθεση τίτλων γλωσσομάθειας.

Οι αιτήσεις υποβάλλονται στη Γραμματεία του Π.Μ.Σ. του Παιδαγωγικού Τμήματος Νηπιαγωγών, 2ο χλμ. Εθνικής οδού Φλώρινας – Νίκης, Τ.Κ. 53 100, Φλώρινα.

Οι ενδιαφερόμενοι μπορούν να λάβουν περισσότερες πληροφορίες από τη Γραμματεία: τηλ. 23850-55100 (efotiadou@uowm.gr).

Η Πρόεδρος του Τμήματος

Ιφιγένεια Βαμβακίδου,

καθηγήτρια